Nasilje na Kosovu - 2004-03-24
Preko tri hiljade vojnika iz Sjedinjenih Država i ostalih članica NATO pridružile su se trupama na Kosovu kako bi se osiguralo da je na
Na Kosovu je nedavno izbilo ozbiljno nasilje. Ubijeno je 28 osoba i više od šest stotina povrijeđeno. Na stotine srpskih kuća i desetine crkava je uništeno. U Srbiji su nasilnički nastrojeni prosvjednici zapalili dvije džamije prije nego je policija uspostavila red. Do sukoba, najgorih od 1999. godine, je došlo nakon ubistva srpskog mladića u Čaglavici 15. marta i nakon smrti trojice albanskih dječaka, koji su se udavili u rijeci nadomak Mitrovice 16. marta. Kruže priče u kojima se optužuju Srbi da su dječake natjerali u rijeku. Misija UN-a na Kosovu vrši istragu. Zamjenik glasnogovornika američkog State Departmanata Adam Ereli pozvao je kosovske političke lidere da pozovu njihove pobornike da se uzdrže od nasilja.” Sve strane“, kazao je on, ”su odgovorne da okončaju nasilje kao sredstvo rješenja političkih sukoba.“ Od početka su KFOR, međunarodne snage NATO saveza ,odgovorne za uspostavljanje sigurnosti na Kosovu, radile na stabilizaciji situacije. Preko tri hiljade vojnika iz Sjedinjenih Američkih Država i ostalih država članica NATO saveza pridružile su se trupama koje broje skoro osamnaest hiljada vojnika na terenu kako bi se osiguralo da je nasilje savladano. U posljednjih nekoliko dana, zvaničnici Prištine i Beograda su pozvali na povratak miru. Istraga je u toku kako bi se uhapsili oni koji su odgovorni za nasilje, te je nekoliko osoba i pritvoreno. Kosovski lideri su obećali pomoć u obnovi lokacija koje su oštećene tokom nasilja. Mursel Ibrahimi , član općinskog vijeća Mitrovice je kazao: ”Budućnost Kosova pripada onima koji opraštaju, a ne onima koji mrze.“ Došlo je vrijeme da narod Kosova pažljivo razmisli o tome koju vrstu budućnosti žele- onu ispunjenu mržnjom i nasiljem ili onu koja prihvata moderne evropske standarde i vodi ka integraciji za ostatkom Evrope.